Diari Oficial de la Generalitat Valenciana


Sumari del DOGV 8634, del 13-09-2019 (2019/8633)

DECRET 185/2019, de 6 de setembre, del Consell, de creació de la Facultat de Ciències Jurídiques, Econòmiques i Socials i supressió de centres en la Universidad Católica de Valencia San Vicente Mártir.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8634

Data del DOGV
:   13-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8633


Data del document
:   06-09-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * legislació

DECRET 185/2019, de 6 de setembre, del Consell, de creació de la Facultat de Ciències Jurídiques, Econòmiques i Socials i supressió de centres en la Universidad Católica de Valencia San Vicente Mártir. [2019/8633]  
La Llei orgànica 6/2001, de 21 de desembre, d'universitats, estableix en l'article 8 que la creació, la modificació i la supressió d'escoles i facultats de les universitats han de ser acordades per les comunitats autònomes, bé per iniciativa pròpia, amb l'acord del consell de govern de la universitat, bé per iniciativa d'aquesta, mitjançant una proposta del consell de govern; en els dos casos, amb l'acord previ favorable del consell social.  
Alhora, la Llei 4/2007, de 9 de febrer, de la Generalitat, de coordinació del sistema universitari valencià, en l'article 7 determina que la creació, la modificació i la supressió, en universitats públiques, i el reconeixement en universitats privades, de facultats i escoles tècniques o politècniques superiors s'han d'acordar per mitjà d'un decret del Consell, amb el compliment previ dels requisits i els tràmits exigibles en la normativa aplicable.  
La Universidad Católica de Valencia San Vicente Mártir, en data 20 de març de 2019, va sol·licitar la unificació de la Facultat de Dret i la Facultat de Ciències Econòmiques i Empresarials, que dona lloc a la creació de la Facultat de Ciències Jurídiques, Econòmiques i Socials, que no comporta canvi de seu en cap dels graus autoritzats, corresponents a les facultats afectades per la modificació.  
Consten en l'expedient els acords favorables del Consell de Govern i del Patronat de la Universitat; l'Agència Valenciana d'Avaluació i Prospectiva ha emés un informe favorable i el Consell Valencià d'Universitats i de Formació Superior va tindre coneixement de la proposta esmentada.  
Per això, de conformitat amb el que disposen la Llei orgànica 6/2001, de 21 de desembre, d'universitats, el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i la Llei 4/2007, de 9 de febrer de la Generalitat, a proposta de la consellera d'Innovació, Universitats, Ciència i Societat Digital, de conformitat amb l'article 28.c de la Llei 5/1983, de 30 de desembre, del Consell, prèvia deliberació del Consell, en la reunió de 6 de setembre de 2019,  
  
  
DECRETE  
  
Primer. Reconeixement de supressió i creació de centre universitari  
  
Reconéixer a la Universidad Católica de Valencia San Vicente Mártir la supressió de la Facultat de Ciències Econòmiques i Empresarials i la creació de la Facultat de Ciències Jurídiques, Econòmiques i Socials, on s'organitzaran i s'impartiran les titulacions següents:  
  
- Grau en Dret  
- Grau en Criminologia  
- Grau en Administració i Direcció d'Empreses  
- Grau en Economia  
- Grau en Gestió Economicofinancera  
- Grau en Multimèdia i Arts Digitals  
  
Segon. Inscripció en el registre i comunicació al Ministeri de Ciència, Innovació i Universitats  
Aquest reconeixement de supressió i creació s'ha de comunicar al Ministeri de Ciència, Innovació i Universitats, a l'efecte de la inscripció d'aquesta en el Registre d'Universitats, Centres i Títols (RUCT), i a la Conferència General de Política Universitària.  
  
Tercer. Eficàcia  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de la publicació d'aquest decret en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar un recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 6 de setembre de 2019  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS